Вядучыя перадачы, педыятры з вялікім вопытам - Дзмітрый Часноў, Валерый Андрыенка і Вольга Кардаш - сваімі прафесійнымі і чалавечымі якасцямі здольны не толькі заваяваць увагу тэлевізійнай аўдыторыі, але і тых, хто знаходзіцца з імі на адной пляцоўцы. Напрыклад, Дзмітрый Часноў прызнаўся, што гэта яго першы вялікі вопыт працы на тэлебачанні, бо раней даводзілася бываць у кадры хіба толькі ў ролі госця ці эксперта. Цяпер жа ён лёгка і камфортна адчувае сябе ў ролі мадэратара на здымачнай пляцоўцы. Паспявае не толькі дзяліцца карыснай інфармацыяй, але і за дзецьмі запрошаных бацькоў сачыць краем вока, бо тых жа толькі і пільнуй!